钦定古今图书集成/明伦汇编/官常典/第290卷 > 金
## 钦定古今图书集成/明伦汇编/官常典/第290卷 > 金

金置大宗正府，后改“大睦亲府”，以皇族属亲者判大
宗正事，设同判、同签及丞佐之。

按《金史百官志》：“大宗正府，泰和六年避睿宗讳，改为
大睦亲府。判大宗正事一员，从一品。以皇族中属亲
者充。掌敦睦，纠率宗族，钦奉王命。泰和六年改为大
睦亲事。同判大宗正事一员，从二品。泰和六年改为
同判大睦亲事。同签大宗正事一员，正三品，宗室充，
大定元年置，泰和六年改同签大睦亲事。大宗正丞”
二员，从四品。一员于宗室中选能干者充，一员不限
亲疏，分司上京，长贰兼管治。临潢以东六司属。泰和
六年，改为大睦亲丞。知事一员，从七品。检法，从八品。
诸宗室将军，正七品。上京、东温忒二处皆有之。世宗
时，始命迁官。其户凡百二十。明昌二年，更名曰“可属”，
设令、丞。承安二年，以令同随朝司。令正七品。丞，正八
品。中都、上京、札里、瓜合、右、“西南梅坚寨、蒲与、临潢、泰
州、金山等处置。属大宗正府。”